**МАНДАТ 2019 – 2023 г.**

**РЕШЕНИЯ НА ОБЩС-ДОЛНИ ЧИФЛИК ОТ 24.09.2020 г.**

**РЕШЕНИЕ № 261**

На основание чл. 21, ал. 2 във връзка с чл. 21, ал. 1, т. 6 от Закона за местното самоуправление и местната администрация изменя Решение № 130 от 12.02.2020 г. на Общинския съвет – Долни чифлик за бюджета на община Долни чифлик за 2020 година, както следва:

1. Актуализира списъка на капиталовите разходи за 2020 година, съгласно допълненото Приложение 1 към докладната записка.
2. Актуализира списъка на пътуващите през 2020 година, съгласно приложение 2 към докладната записка;
3. В приложение 2 към Решение №130 от 12.02.2020 г., в дейност:
   1. 311 „Детски градини“ увеличава §§52-05 „Придобиване на стопански инвентар“ с 3 991 и намалява §§10-30 „Текущ ремонт“ с 3 991;
   2. 122 „Общинска администрация“ намалява §§ 51-00 „Основен ремонт“ с 3 867 и увеличава §§10-30 „Текущ ремонт“ с 3 867.
   3. 554 „Защитено жилище“ увеличава §§51-00 „Основен ремонт“ с 2 868 и намалява §§10-15 „Материали“ с 2 868.

**РЕШЕНИЕ № 262**

На основание чл. 21, ал. 2 във връзка с чл. 21, ал. 1, т. 7, чл. 27, ал. 4 и ал. 5 от Закона за местното самоуправление и местната администрация, чл. 9 от Закона за местните данъци и такси и чл. 8 от Закона за нормативните актове приема Наредба за изменение на Наредбата за определянето и администрирането на местни такси и цени на услуги на територията на община Долни чифлик, съгласно Приложение № 2 към докладната записка, както следва:

§ 1. В чл. 17, ал. 4 след думите „от датата на“ се добавят думите „деклариране на“.

§ 2. В чл. 18, ал. 2 след думите „в едномесечен срок от“ се добавят думите „деклариране на“.

§ 3. В чл. 23, ал. 1, ал. 1а и ал. 1б след думите „продажба на сезонни стоки“ се добавят думите „с преместваем обект“.

§ 4. В чл. 23, ал. 1 числото 10 се заменя с числото 5, числото 12 – с числото 6 и числото 15 – с числото 8.

§ 5. В чл. 23, ал. 2, първото изречение се изменя така: „За ползване на тротоари, площади, улични платна и други терени за разполагане на сезонни тераси, както и за разполагане на маси, столове, витрини към заведения за хранене и развлечения се заплаща такса, както следва:“

§ 6. В чл. 23, ал. 2, изречение второ се заличава.

§ 7. В чл. 23 ал. 3 се изменя така: „За ползване на тротоари, площади, улични платна и други терени за търговска дейност на открито с преместваем обект при провеждане на общински празнични мероприятия се заплаща такса, както следва:

|  |  |
| --- | --- |
| Населено място | лв. за кв. м/ден |
| І група: Булаир, Бърдарево, Голица, Солник, Кривини, Детелина, Нова Шипка, Венелин, Юнец, Ново Оряхово, Шкорпиловци | 2.00 лв. |
| ІІ група: Долни чифлик, Старо Оряхово, Гроздьово, Горен чифлик, Пчелник | 5. 00 лв. |

§ 8. В чл. 23, ал. 4 числото 0.50 се заменя с числото 1.00.

§ 9. В чл. 23, ал. 6 се отменя.

§ 10. В чл. 33, ал. 1, т. 2 думите „за маси“ се заменят с думите „с площ до 10 кв. м“, думите „за всички останали“ се заменят с думите „с площ над 10 кв. м“, числото 60 се заменя с числото 50 и думите „100 лв.“ се заменят с думите „50 лв. плюс по 5 лв. за всеки кв. м площ над 10 кв. м“.

§ 11. В чл. 33, ал. 1 след т. 12 се добавя нова т. 12а:

|  |  |  |
| --- | --- | --- |
| 12а. | Издаване на разрешение за строеж за обекти на техническата инфраструктура |  |
|  | до 20 м | 50,00 лв. |
|  | над 20 м | 50,00 лв. плюс по 20,00 лв. за всеки следващ участък от 100 м. |

§ 12. В чл. 34, ал. 1, т. 1 след думите „4.00 лв.“ се добавят думите „за първа страница и по 1 лв. за всяка следваща“.

§ 12. В чл. 40, дирекция „Устройство на територията, транспорт, търговия, туризъм и общинска собственост” след т. 3 се добавя нова т. 4:

|  |  |
| --- | --- |
| 4. Поддържане на чистотата на преместваемите обекти. Цената на услугата се заплаща от собствениците на преместваемите обекти, с изключение на обектите по чл. 23, ал. 3 и ал. 4, независимо от собствеността на терена, върху който са поставени. |  |
| 4.1. на обекти на територията на КК „Шкорпиловци“ (само за периода от 15 юни до 15 септември вкл.) |  |
| * за търговия с хранителни стоки | 2.50 лв./кв. м/месец |
| * за търговия с нехранителни стоки | 1,25 лв./кв. м/месец |
| * увеселителни обекти | 1.00 лв./кв. м/месец |
| * за предоставяне на услуги | 0.60 лв./кв. м/месец |
| 4.2. на обекти на територията на Долни чифлик, Старо Оряхово, Гроздьово, Горен чифлик, с. Пчелник |  |
| * за търговия с хранителни стоки | 1.00 лв./кв. м/месец |
| * за търговия с нехранителни стоки | 0.50 лв./кв. м/месец |
| * увеселителни обекти | 1.00 лв./кв. м/месец |
| * за предоставяне на услуги | 0.25 лв./кв. м/месец |
| 4.3.на обекти на територията на Булаир, Бърдарево, Голица, Солник, Кривини, Детелина, Нова Шипка, Венелин, Юнец, Ново Оряхово, Шкорпиловци |  |
| * за търговия с хранителни стоки | 0.85 лв./кв. м/месец |
| * за търговия с нехранителни стоки | 0.45 лв./кв. м/месец |
| * увеселителни обекти | 0.85 лв./кв. м/месец |
| * за предоставяне на услуги | 0.20 лв./кв. м/месец |

§ 13. В чл. 40, дирекция „Финансово-стопански дейности и управление на собствеността” т. 5 се отменя.

§14. В чл. 40, дирекция „Финансово-стопански дейности и управление на собствеността” т. 6 се изменя така:

|  |  |
| --- | --- |
| 6. Превоз с автобус  - за училища, читалища и др. организации на общинска бюджетна издръжка;  - за други физически и юридически лица  - за деца и ученици в гр. Долни чифлик | 0.96 лв./км  1.92 лв./км  0.55 лв./км |

§ 15. В чл. 40, дирекция „Административно-правно и информационно обслужване” т. 5 се изменя така:

|  |  |
| --- | --- |
| 5. Еднократно ползване на заседателната зала в сградата на общината в гр. Долни чифлик с изключение на политическите партии, представени в ОС, за които е безплатно. | 10.00 лв./час |
| Еднократно ползване на техника за мултимедийни презентации, озвучаване и др. | 30.00 лв. |

§ 16. В чл. 40, дирекция „Административно-правно и информационно обслужване” се добавя нова точка 6:

|  |  |
| --- | --- |
| 6. Еднократно ползване на зали за събития (с изключение на общински, общоградски и общоселски празнични мероприятия): |  |
| зала в приземния етаж на Дом на културата в с. Гроздьово | 140 лв./за ден,  40 лв./час |
| зала за тържества в сграда на ул.“23-ти септември“ в гр. Долни чифлик,  зала в двуетажна сграда – Младежки дом в с. Пчелник,  едноетажна сграда – кухня и столова в с. Голица | 60 лв./за ден,  20 лв./час |
| зала на I етаж в двуетажна сграда за кметство в с. Нова Шипка,  зала в едноетажна сграда за култура и изкуство в с. Ново Оряхово,  зала в приземен етаж на кметството в с. Солник,  зала в масивна едноетажна сграда за детски комбинат в с. Солник | 40 лв./ден,  10 лв./час |

§ 17. В чл. 40 се добавя нова дирекция с нова услуга:

|  |  |
| --- | --- |
| Дирекция „Инвестиционна политика“ | |
| Ползване на съд за съхранение на строителни или едрогабаритни отпадъци | 50 лв./еднократно до 3 дни и по 5 лв. за всеки следващ ден |

§ 18. Навсякъде в наредбата думите „Дирекция „Устройство на територията, транспорт, търговия, туризъм и общинска собственост се заменят с думите „Дирекция „Устройство на територията“ и отдел „Общинска собственост“ и думите „дирекция „Административно-правно и информационно обслужване” се заменят с думите „дирекция „Административно-правно и информационно обслужване, общинска собственост, образование, култура, спорт, социални дейности и здравеопазване”.

§ 19. Настоящата наредба влиза в сила три дни след публикуването й на официалната интернет страница на община Долни чифлик.

**РЕШЕНИЕ № 263**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, чл. 56, ал.2 от Закона за устройство на територията и чл. 8 от Закона за нормативните актове приема Наредба за реда и условията за поставяне и премахване на преместваеми обекти и елементи на градското обзавеждане на територията на община Долни чифлик, съгласно Приложение № 2 към докладната записка.

**РЕШЕНИЕ № 264**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, чл. 22 от Закона за управление на отпадъците и чл. 8 от Закона за нормативните актове приема Наредба по управление на отпадъците и поддържане чистотата на територията на община Долни чифлик, съгласно Приложение № 2 към докладната записка.

**РЕШЕНИЕ № 265**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация и чл. 24а, ал. 11 и ал. 12 от Закона за автомобилните превози актуализира минималните и максималните цени за таксиметров превоз на пътници за един километър пробег по съответната тарифа, валидни за територията на община Долни чифлик, както следва:

1. Минимални цени за един километър пробег:

* Дневна тарифа за един километър пробег – 0.60 лв. (шестдесет стотинки);
* Нощна тарифа за един километър пробег – 0.70 лв. (седемдесет стотинки).

1. Максимални цени за един километър пробег:

* Дневна тарифа за един километър пробег – 1.20 лв. (един лев и двадесет стотинки);
* Нощна тарифа за един километър пробег – 1.40 лв. (един лев и четиридесет стотинки).

**РЕШЕНИЕ № 266**

1.На основание чл. 21, ал. 2 във връзка с чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост допълва Годишната програма за управление и разпореждане с имоти – общинска собственост за 2020 г. в раздел „3.5. Продажба на жилищни имоти“ с точка 32. „УПИ XV-261 в кв. 4 с площ 466 кв. м по регулационния план на гр. Долини чифлик“ (АЧОС № 1906 от 08.06.2020 г.).

**РЕШЕНИЕ № 267**

2.На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост, чл. 45, ал. 1, т. 1 и чл. 46, ал. 3 - 4 от Наредбата за реда за придобиване, управление и разпореждане с общинско имущество в община Долни чифлик дава съгласие за продажба, чрез публичен търг с явно наддаване, одобрява пазарната оценка в размер на 5 500.00 (пет хиляди и петстотин) лева без ДДС и я определя за начална продажна тръжна цена на УПИ XV-261 в кв. 4 с площ 466 кв. м по регулационния план на гр. Долни чифлик, община Долни чифлик, област Варна, при граници на имота: УПИ VII-270, УПИ XIV-262, улица с ОК 64-4, УПИ XVI-260, УПИ VI-271.

**РЕШЕНИЕ № 268**

1.На основание чл. 21, ал. 2 във връзка с чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост изменя Годишната програма за управление и разпореждане с имоти и вещи – общинска собственост за 2020 г. като в точка 3.4.3.2. Маломерни имоти ОПФ в землище на гр. Долни чифлик заличава подточка № 323 и № 324 от точка 3.4.3.6. – Маломерни имоти ОПФ в землището на гр. Долни чифлик и ги добавя като нови подточки № 5 и № 6 в точка 3.4.4.. “Имоти в землището на гр. Долни чифлик”.

**РЕШЕНИЕ № 269**

2.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 14, ал. 1 - 3 и ал. 8 от Закона за общинската собственост във връзка с чл. 24а, ал. 5 от Закона за собствеността и ползването на земеделските земи и чл. 20, ал. 1 - 3 от Наредбата за реда за придобиване, управление и разпореждане с общинско имущество в община Долни чифлик, дава съгласие да бъде проведен публичен търг с явно наддаване за отдаване под наем за срок от 10 (десет) години и определя начална тръжна годишна наемна цена в размер на 7.00 (седем) лева за поземлен имот с идентификатор № 21912.41.14 с площ 201 (двеста и един) кв. м по кадастралната карта на гр. Долни чифлик, община Долни чифлик, област Варна, съгласно АЧОС № 1912 от 02.09.2020 г. и цена 30.00 (тридесет) лева за поземлен имот с идентификатор № 21912.41.13 с площ 900 (деветстотин) кв. м по кадастралната карта на гр. Долни чифлик, община Долни чифлик, област Варна, съгласно АЧОС № 1911 от 02.09.2020 г.

**РЕШЕНИЕ № 270**

На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост, чл. 45, ал. 1, т. 1 и чл. 46, ал. 1, ал. 3 – 4 от Наредбата за реда за придобиване, управление и разпореждане с общинско имущество в община Долни чифлик, дава съгласие за продажба чрез публичен търг с явно наддаване, одобрява пазарната оценка в размер на 20 800 (двадесет хиляди и осемстотин) лева без ДДС и я определя за начална тръжна продажна цена за сграда на 2 (два) етажа със застроена площ 140 кв. м, построена в УПИ V-битов комбинат и дом на пенсионера в кв. 46 по плана на с. Горен чифлик, община Долни чифлик, съгласно АЧОС № 1808 от 22.03.2019 г. при граница на целия имот: улица с ОК 124-83; улица, УПИ IV- за ресторант; улица с ОК 124-151;

**РЕШЕНИЕ № 271**

На основание чл. 21, ал. 2 и във връзка с чл. 21, ал. 1, т. 23 от Закона за местното самоуправление и местната администрация, дава съгласие за отпускане на финансови средства в размер на 1000.00 (хиляда) лева за ремонта на чешма находяща се на изхода на с. Бърдарево, в посока с. Голица, община Долни чифлик.

За изразходваните средства да се представят необходимите финансови документи в Общината.

**РЕШЕНИЕ № 272**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Десислава Любомирова Енчева от с. Старо Оряхово – 150 лв.**

**РЕШЕНИЕ № 273**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Беие Ахмед Мустафова от с. Пчелник- 150 лв.**

**РЕШЕНИЕ № 274**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Станислав Любомиров Георгиев от с. Гроздьово – 150 лв.**

**РЕШЕНИЕ № 275**

На основание чл. 21, ал. 2 от Закона за местното самоуправление и местната администрация, във връзка с чл. 21, чл. 1, т. 23 от Закона за местното самоуправление и местната администрация, чл. 19, ал.2 и ал. 6 от Закона за автомобилните превози и чл. 16 в от Наредба № 2 от 15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси:

1. Съгласува започването на процедура за възлагане на превозите по автобусни линии от утвърдената общинска транспортна схема, съгласно приложение 1 към докладната записка, по реда на Закона за обществените поръчки .

2. Дава съгласие да бъде проведена процедура за възлагане на превозите по автобусни линии от утвърдените общинска и областна (от квотата на община Долни чифлик) транспортни схеми, съгласно приложение 1 и 2, по реда на Закона за обществените поръчки.

3. Определя срок на договора с избрания изпълнител от 5 (пет) години.

4. Делегира изпълнението на своите функции относно подготовката, провеждането и избора на изпълнител по процедурата на кмета на община Долни чифлик, като го оправомощава да предприеме, извърши и приеме всички правни и фактически действия по провеждането й по реда на Закона за обществените поръчки.

5. Възлага на Кмета на Община Долни чифлик, в рамките на предоставените му от Закона за обществените поръчки правомощия, да издаде решение за откриване на процедурата по реда на чл. 22, ал. 1, т. 1 от същия.

**РЕШЕНИЕ № 276**

1. На основание чл. 21, ал. 2 и чл. 21, ал. 1, т. 8 от Закона за местното самоуправление и местната администрация, чл. 8, ал. 1 и чл. 34, ал.1 във връзка с чл. 21, ал. 6 от Закона за общинската собственост във връзка с чл. 54, ал. 1 от Закона за държавната собственост
   1. дава съгласие община Долни чифлик да придобие безвъзмездно в собственост за гробищен парк в с. Шкорпиловци имот – държавна частна собственост, представляващ: поземлен имот с идентификатор 83404.23.75 с площ 4658 кв. м, вид територия - земеделска по кадастралната карта на с. Шкорпиловци, община Долни чифлик, област Варна, при граници на имота: поземлени имоти с идентификатори: 83404.23.68, 83404.23.74, 83404.23.76, 83404.501.726;.
   2. възлага на кмета на община Долни чифлик да внесе мотивирано искане по т. 1.1 от настоящото решение при спазване разпоредбата на чл. 54, ал. 1 и ал. 2 от Закона за държавната собственост. След решението на Министерски съвет на Република България да предприеме необходимите действия за сключване на договор за безвъзмездно прехвърляне на собствеността върху имота, подробно описан в същата точка.
2. На основание чл.60, ал.1 от Административнопроцесуалния кодекс дава съгласие за предварително изпълнение на решението, воден от крайната необходимост от разширяване на съществуващия гробищен парк в с.Шкорпиловци, поради това, че същия е запълнен и е налице спешната нужда от разширяването му.